Juodeikiai (Židikai vald)

pisi
Juodeikiai (žemaidi Joudeikē) on küla Leedus Mažeikiai rajoonis Židikai vallas.

Küla asub Varduva jõe kaldal; küla kohal on jõel Juodeikiai paisjärv. Osaliselt ulatub külla Natura 2000 ala Venta keskjooks.https://www.geoportal.lt/map/

Külas on postkontor ja mitu tööstusettevõtet: Mažeikiai soojuselektrijaam, As ORLEN Lietuva naftatöötlemistehas, hüdroelektrijaam.

Muinsuskaitse all on Žibininkai lohukivi.Žibininkų akmuo su plokščiadugniu dubeniu

Nimi

Asula nimi tuleneb isikunimest Juodeikis.

Nime kohta on mitmeid legende. Ühe kohaselt elanud seal veidirikust maaisand, kes laskis ülastumiste korral põllud uuesti üles künda. Lõpuks jäänud maa mustaks (must on leedu keeles juodas).

Teise loo kohaselt olnud sealne mõisaproua halvatud. Enda lõbustamiseks lasknud ta mõisa tuua ahvi ja värvanud teenriteks mustanahalised, kes teda siis ringi kandsid. Ahv aga kiusas teenreid taga. Kord, kui emand ära oli, leppisid teenrid kokku, et maksavad ahvile kätte. Teades, et see matkib nende liigutusi, asusid nad ahvi ees habet ajama, ahv haaras habemenoa ja lõikas endal kõri läbi. Paik, kus teenreid karistati, sai siis nime Juodeikiai. 

Ajalugu

Asulat on kirjalikes allikates esmamainitud 1589. aastal. Aastail 1621–1667 kuulus Skuodase mõis Sapiehadele ja Juodeikiais asus selle karjamõis. Mingil ajal ostis selle 30 000 kuldmündi eest parun Jonas Mališevskis ning alast sai iseseisev mõis, millele allusid Vaidotai, Ruzgai ja Kuodziai küla.

Varduva jõe kaldal seisab Piksemäeks kutsutud paik, kus rahvajuttude kohaselt seisnud kunagi kirik, mis aga pikselöögist maha põles.Vaitkevičius V. Senosios Lietuvos šventvietės. Žemaitija, Vilnius 1998, 167 lk.

1919. aastal asutati mõisa juurde vanasse veskimehe majja kool.B. Kviklys. Mūsų Lietuva. – V., 1992. – Kd. 4. – Lk. 409. 1926. aastal olid külas veski ja saekaater. 

1972. aastal hakati külla rajama naftatöötlemiskompleksi. 1976. aastal valmis Mažeikai soojuselektrijaam. 1996. aastal valmis Varduva jõel 820-kilovatine hüdroelektrijaam.

Varduva jõe kaldal asus vanasti Juodeikiai mõisa juures tammik, mida peeti pühaks. Mitme tamme koorel olid näha iidsed sisse lõigatud kirjad. Tammikus asus ka puidust küla tantsulava. See paikkond ujutati aga tööstuskompleksi tarbeks veehoidlat rajades üle.Vaitkevičius V. Senosios Lietuvos šventvietės. Žemaitija, Vilnius 1998, 166–167 lk.

Elanikkond

<tr valign=top><td>
 88 (1923)
 177 (1959)
 137 (1970)
 158 (1979)
 424 (1985)
<td>
 86 (1989)
 4 (2001)
 5 (2011)
 7 (2021)
 Viited 

 Välislingid 
Küla portaalis vietoves.Lt
Küla Mažeikiai piirkonna entsüklopeedias

Kategooria:Mažeikiai rajooni külad